या देवी सर्व भूतेषू शक्तिरूपेण संस्थिता: नम: तस्मै नम: तस्मै नमो नम:’ के वैदिक मंत्रोच्चारण के साथ शारदीय नवरात्र की शुरुआत गुरुवार को भक्तिमय माहौल में हुई। पूरे में माता रानी के जयघोष से भक्तिरस की अविरल धारा प्रवाहित हो रही है .वही शहर के पोस्ट ऑफिस रोड स्थित रामजानकी मंदिर में उतर भारत की प्रसिद्ध सांस्कृतिक ,साहित्यिक व सामजिक संस्था नटराज सेवा संगम के पंडाल में गुरुवार को सुबह 7 बजकर 30 मिनट पर पुरोहित पप्पू पंडित जी के द्वारा वैदिक मंत्रोच्चार के कलशथापना की गयी .बहरहाल पुरे शहर में 25 पूजा पंडालों में भी पुरे भक्ति भाव से कलशथापना की गयी है.जहां बाहर से आए कलाकारों के द्वारा माता रानी की मूर्ति को अंतिम रूप देने में लगे है . वही पूजा समिति के पंडाल में संस्था के सदस्य मनोज चौरसिया दंपति माता रानी के मुख्य वेदी पर बैठे है जो नवरात्र भर फलहार कर मां दुर्गा की पूजा करेंगें .शारदीय नवरात्र के पहले दिन पुरुष व महिला श्रधालुओं की भीड़ रामजानकी मंदिर परिसर में रही .पुरोहित पप्पू पंडित जी ने बताया कि शारदीय नवरात्र में पुरे नवरात्र भर मां दुर्गा की पूजा अर्चना करने से भक्तों को सुख ,सम्पति व एश्वर्य की प्राप्ति के साथ साथ मनवांछित फल की प्राप्ति होती है और जो श्रद्धालु मां अम्बे रानी की सच्चे मन से ध्यान करते है उनकी मनोकामना अवश्य पूर्ण होती है .मौके पर ओमप्रकाश गुप्ता,जगदीश प्रसाद ,मोहन भाई ,रामनाथ प्रसाद ,बैजू जायसवाल ,सन्नी पटेल ,सूरज कुमार ,धीरज कुमार ,नीरज कुमार ,नितेश कुमार सहित संस्था के सभी सदस्य उपस्थित थे .